Concorde

Awyren jet fasnachol uwchsonig oedd Aérospatiale-BAC Concorde. Cafodd ei chreu fel rhan o gytundeb llywodraethol Eingl-Ffrengig, gan y cwmnïau cynhyrchu Aérospatiale a Chorfforaeth British Airways. Hedfanodd am y tro cyntaf yn 1969, a dechreuodd wasanaethu'n fasnachol yn 1976. Parhaodd ei hediadau masnachol am 27 o flynyddoedd. Arferai Concorde hedfan yn rheolaidd ar draws yr Iwerydd o faes awyr Heathrow, Llundain (British Airways) a Maes Awyr Charles de Gaulle, Paris, (Air France) i Maes Awyr Rhyngwladol John F. Kennedy a Maes Awyr Rhyngwladol Dulles, Washington. Elwodd y cwmni o'r ffaith fod yr awyren yn hedfan ar gyflymder na welwyd o'r blaen, gan gyrraedd y cyrchfan mewn llai na hanner yr amser ag y cymerai i gwmnïau awyrennau eraill. Am mai 20 awyren yn unig a adeiladwyd, roedd datblygiad Concorde yn golled ariannol sylweddol, ac fe roddodd llywodraethau Prydain a Ffrainc gymorthdaliadau i British Airways ac Air Francs i'w prynu. O ganlyniad i unig ddamwain awyr Concorde ar 35 Gorffennaf 2000 ynghyd â ffactorau eraill, cyhoeddwyd hediad olaf yr awyren ar 26 Tachwedd 2003. Dolenni allanol Tudalen Concorde British Airways Tudal Concorde Braniff Airways Archifwyd 2012-04-14 yn y Peiriant Wayback Tudaln Concrode yr Amgueddfa Ddylunio (DU) Supersonic: Tribute to Concorde Archifwyd 2010-03-25 yn y Peiriant Wayback – sioe sleidiau gan Life magazine Ffilm Pathé o daith gyntaf 002 o Filton i RAF Fairford ar 9 Ebrill 1967 Archifwyd 2011-11-28 yn y Peiriant Wayback